La gestió del coronavirus desgasta poc el govern de Sánchez, segons el CIS | NacióDigital
El PSOE tornaria a guanyar malgrat que el PP retallaria i els independentistes tindrien tendència a l'alça; Sánchez no genera confiança però les seves decisions tenen un ampli suport
per Ferran Casas , 15 d'abril de 2020 a les 13:39 |
Pedro Sánchez amb Salvador Illa. | Moncloa
La gestió de la crisi del coronavirus no castiga el govern de Pedro Sánchez. O si més no això és el que diu el baròmetre d'abril del Centre d'Investigacions Sociològiques. El 31'2% els tornaria a votar en unes eleccions generals, només nou dècimes menys que a l'anterior baròmetre, el de març. En el cas dels seus socis d'Unides Podem també perdrien, segons l'estimació de vot del sondeig, nou dècimes quedant-se amb el 12% dels vots.
Dels partits de l'oposició, el PP seria el que més clarament incrementaria els suports en relació al darrer baròmetre passant del 19,6% al 21,1% i reduint, per tant, distàncies amb els socialistes. Al seu torn, Vox passaria d'una estimació del 14,8% dels vots al 13% i Ciutadans del 7,2 al 7,6%. Trasvassament de vot entre les tres dretes, per tant.
Pel que fa als independentistes catalans mantenen una tendència a l'alça després de l'enfrontament amb el govern de Sánchez per la gestió de la crisi sanitària, singularment la formació que republicana: ERC passaria del 2,4% de vots al 3,3% en relació a març; JxCat de l'1,2 a l'1,4; i la CUP del 0,5 al 0,6% en relació al total estatal.
L'enquesta, telefònica en aquesta ocasió, es va realitzar a 3.000 persones en tot l'Estat entre el 30 de març i el 7 d'abril.
Pel que fa a la valoració de les polítiques no és negativa tot i que Sánchez segueix sense inspirar confiança a la majoria. Així, el 31,9% dels enquestes diu que li té poca confiança i el 28,1% que cap. Però els guarismes de la seva alternativa, Pablo Casado, del PP, encara són pitjors: el 42,9% hi confia poc i el 34,1% gens.
Pel que fa a la confiança en la gestió del govern espanyol en el seu conjunt hi ha pràcticament un empat: al 46,5% els mereix molta o bastanta confiança i al 47,8% poca o gens.
Demanda d'unitat
Altra cosa són les mesures que ha pres el govern espanyol, que sí que tenen més suport. El 91,4% demana grans acords a l'estil dels Pactes de la Moncloa que ha proposat Sánchez i el 87,8% veuria bé que l'oposició tanqués files amb l'executiu central i deixés les crítiques per un altre moment.
Aval amb peròs a la recentralització
Pel que fa a les polítiques concretes el 88,5% creu que les haurien de marcar els experts i només un 9,2% els governs "pel seu compte". Un dels punts més polèmics ha estat la recentralització competencial gràcies a l'estat d'alarma. En això ja no hi ha tanta unitat: el 73,3% dels espanyols avala la gestió centralitzada i un 20,7% hauria preferit una gestió per part de les comunitats autònomes com pretenien Quim Torra o Iñigo Urkullu.
En relació al confinament el 39,1% creu que caldria, en la línia del que proposa el Govern, prendre mesures més estrictes i el 58,3% considera que les que s'han pres són ja suficients. El 72,6% admet que les mesures eren molt necessàries i el 24,7% les titlla senzillament de necessàries. El 95,9% està molt o bastant preocupat per la pandèmia, essent entre ells una majoria els que ho estan més.
Societat, CIS, Pedro Sánchez, covid-19, coronavirus, salut
Per Joselito el 16 d'abril de 2020 a les 08:29
y su falta de previsión ante lo que estaba ocurriendo en China, ¡Siempre quedará grabado en sus mentes! Pues España es el primer país del mundo en cuanto a muertos por el virus por cada millón de habitantes. ¡¡¡Penoso!!! Al de las 23:29, decirle que acuda a la hemeroteca y vez como se porto el PSOE con Rajoy en las crisis por la pandemia del ébola. ¡Y eso que no hubo ningún muerto en España! Los políticos sólo quieren el Poder al precio que sea. Pero en esta vida TODOS pagamos o pagaremos nuestras deudas.
A mi sí, estant Iglesia al seu costat
Per remigio III el 15 d'abril de 2020 a les 23:29
Sánchez no genera confiança però les seues decisions tenen un ampli suport. Certament veient a Sánchez, sembla amoïnat. Com si fos una persona normal. No és el mateix que l'extrema dreta, que no es veuen atabalats. Estan fent el de sempre. Destruir a la persona si no es pot destruir els seus plantejaments per a la crisi. Realment veient el que fa l'oposició portuguesa amb el seu govern és com per posar-se de mala llet, veien el que fan aquí. Sobre que baixen o pugen ... Ja ho veurem. Partint de la humanitat dels ministres i, suposadament, dels ciutadans, no crec en la seua ceguesa. Respecte als partits. Tots coneguem allò de "pescar en aigües revoltades". D'això l'extrema dreta en sap molt. Si no estan revoltades intenten revoltar-les.